# Blastoise

### Izvor: Wikipedija

Blastoise

Japansko ime | カメックス Kamekkusu
Redni broj | 9
Generacija | prva
Vrsta | Vodeni
Stupanj | 2. stupanj
Razvio se iz | Wartortlea
Razvija se u | -
Razvoj | stjecanjem iskustva
Visina | 1,6 m
Težina | 85,5 kg
Sposobnost | Bujica (Torrent)

Blastoise (カメックス Kamekkusu u prvotnim verzijama na japanskom jeziku) jedan je od 493 fiktivne vrste Pokémon stvorenja iz Pokémon medijske franšize – skupa Pokémon videoigara, animiranih serija, manga stripova, knjiga, igraćih karata i drugih medija kojima je tvorac Satoši Tađiri, vrijedne nekoliko bilijuna dolara. Svrha Blastoisea u videoigrama, animiranoj seriji i manga stripovima, kao i svrha ostalih Pokémona, jest borba s divljim Pokémonima – neukroćenim stvorenjima koje igrači i likovi pronalaze dok kreću na razne avanture – i pripitomljenim Pokémonima drugih Pokémon trenera.

Blastoiseovo je ime kombinacija engleskih riječi "blast" = mlaz vode, i "tortoise" = kornjača. Njegovo japansko ime, Kamex, kombinacija je japanske riječi "kame" = kornjača, i engleske riječi "extra" = dodatak.

## [uredi] Biološke karakteristike

Blastoise je velika, plava, dvonožna kornjača sa produženim izraslinama nalik topovima iz vrha oklopa, s čeljusti nalik onoj nasrtljive kornjače. Ovi se topovi koriste za ispaljivanje velikih količina vode pod visokim pritiskom, s tolikom snagom da može probiti betonski zid i podeblji čelik. Istovremeno, topovi su izrazito precizni, dopuštajući Blastoiseu da pogodi malene mete na daljini od preko 40 metara. Doduše, Blastoise nije u mogućnosti precizno naciljati mete u velikoj blizini kao što je to prikazano u borbi Ashova Charizarda i Garyjeva Blastoisea. Blastoise može vodom ispuniti tri olimpijska bazena u jednoj minuti. Kako je voda iz topova ispaljivana pod visokim pritiskom, Blastoise usađuje svoje noge čitavom svojom težinom u tlo, kako ne bi odskočio ili ustuknuo. Zbog snage i siline njegovih napada, Blastoisea se smatra brutalnim Pokémonom; čak i njegovi potpuno normalni napadi, poput obaranja podupiranih vodom i teškim trescima tijela, u potpunosti su uništavajući, iako je stvorenje prilično lagano i brzo u usporedbi sa "stvarnim" teškašima u Pokémon svijetu. Kada se osjeća ugrožen, povlači se u svoj snažni oklop. Blastoise je izrazito borben Pokémon, koji će, bez obzira na sve, žrtvovati svoj život za svog trenera.

## [uredi] U videoigrama

Jedan od dosljednih aspekata svih Pokémon igara – od Pokémon Red i Blue za Nintendo Game Boy, do igara Pokémon Diamond i Pearl za Nintendo DS konzole – izbor je tri različita Pokémona na početku igračeve avanture; ta tri Pokémona etiketirana su kao Početni (ili starter) Pokémoni. Igrač može birati između Vodenog, Vatrenog ili Travnatog Pokémona, autohtonog za to područje; iznimka od ovog pravila je Pokémon Yellow (remake verzija prvotnih igara koja prati priču Pokémon animirane serije), gdje igrač dobiva Pikachua, Električnog miša, poznatog po tome što je maskota Pokémon medijske franšize.

Način dobivanja Blastoisea veoma je jednostavan, a taj je razvijanje Wartortlea nakon 36. razine. Wartortle se razvija samo iz Squirtlea, koji je početni Pokémon prve generacije Pokémona. Zbog iznimne rijetkosti svih navedenih primjeraka evolucijskog lanca, i zbog nemogućnosti njihovog nalaska u divljini, izrazito su cijenjeni zbog uzgajanja i razmjene.

Blastoise je odlično opremljen za ulogu "Spužve" ili "Tankera" u Pokémon borbama. Može naučiti razne napade, poput Zijevanja (Yawn), Izmaglice (Haze), Zrcalnog ogrtača (Mirror Coat), Protunapada (Counter), Osvježenja (Refresh), Rike (Roar), Sna (Rest), Seizmičkog bacanja (Seismic Toss) i Brze vrtnje (Rapid Spin), napade koji se najčešće koriste kod Pokémona s ovom ulogom. Blastoise je često viđen kao odlučujući Vodeni Pokémon, iako je manje popularan od Venusaura i Charizarda, vjerojatno zbog velikog broja Vodenih Pokémona u igrama. U FireRed i LeafGreen igrama, Blasotise je u mogućnosti naučiti Vodeni top (Hydro Cannon), izuzetno moćan napad, koji je u krajnjem slučaju Vodena verzija tehnike Snažne zrake (Hyper Beam). Poput Snažne zrake, Vodeni top ima visoku napadačku moć, ali zahtijeva preskakanje jednog kruga borbe nakon izvođenja ovog moćnog napada . Blastoise je jedan od samo četiri Pokémona koji mogu naučiti ovaj snažan napad. Blastoise se, poput Meganiuma, koristi kao Tanker te kao čisti Vodeni Pokémon, posjeduje samo dvije slabosti: slabost na Električne i Travnate napade. Na sreću za njegove trenere, Blastoise može naučiti dva napada koji pokrivaju ove slabosti: Ledenu zraku (Ice Beam), koja pokriva slabost na Travnate napade i Potres (Earthquake), koji pokriva slabost na Električne napade.

Blastoise je vođe spasilačkog tima imena Team Hydro u igrama Pokémon Mystery Dungeon. U njegovom su timu Swampert i Feraligatr, čineći njegov tim najjačim izazovom za igrača. U igri, on privremeno stvara spasilački tim s Octillery i Golemom kako bi spasio Alakazamov spasilački tim, ali njih troje biva pobijeđeno od Mewtwoa nakon što ga Blastoise slučajno probudi iz njegova sna.

## [uredi] U animiranoj seriji

Blastoise je prvi put viđen na Otoku divovskih Pokémona, iako se kasnije ispostavilo da je to bio samo robot. Prvi "stvarni" Blastoise pojavio se u epizodi "Beach Blank-Out Blastoise", kao vođa plemena Wartortlea i Squirtlea. Tajanstveno je pao u dubok san i nije ga bilo moguće probuditi, iako je Ash saznao da je problem bio taj što je u njegovu oklopu zaglavio Jigglypuff, koji je svojom pjesmom stalno uspavljivao Blastoisea.

Blastoise se naposljetku pokazao kao završni oblik početnog Pokémona Garyja Oaka tijekom Johto lige u Silver konferenciji za Pokémon trenere. Unatoč prednosti nad Vatrenim tipom, Ashov ga je Charizard naposljetku pobijedio.

Blastoise je Pokémon kojeg posjeduje Cissy, jedna od Vođa dvorana na Orange otocima, kao i Brockova majka Lola, koja je Pokémon dvoranu grada Pewtera pretvorila u dvoranu Vodenih Pokémona dok ju Brock nije pobijedio kako bi povratio nekadašnji status dvorane Kamenih Pokémona (u epizodama Pokémon kronika). Još jedan Blastoise (koji biva kloniran od strane Mewtwoa) pojavio se u prvom Pokémon filmu, Mewtwo Strikes Back, uz "pravog" Blastoisea, nadimka Shellshocker, koji je pripadao trenerici Neeshi, pozvanoj u Mewtwow dvorac. U Heonn regiji, Blastoise je viđen u Pokémon izložbi grada Verdantrufa, a Ash i prijatelji prisustvovali su evoluciji Wartortlea u Blastoisea na obali grada Lilycovea.

Pokemon stvorenja

Bube Pokemoni | Borbeni Pokemoni | Čelični Pokemoni | Električni Pokemoni | Kameni Pokemoni | Ledeni Pokemoni | Legendarni Pokemoni | Leteći Pokemoni | Mračni Pokemoni | Normalni Pokemoni | Otrovni Pokemoni | Pokemon bebe | Početni Pokemoni | Psihički Pokemoni | Travnati Pokemoni | Vatreni Pokemoni | Vodeni Pokemoni | Zemljani Pokemoni | Zmaj Pokemoni

Dobavljeno iz "http://hr.wikipedia.org../../../b/l/a/Blastoise.html"

Kategorija: Vodeni Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Català
- English
- Español
- Suomi
- Français
- Italiano
- 日本語
- 한국어
- ‪Norsk (bokmål)‬
- Polski
- Português
- Slovenčina
- Türkçe
- 中文